b'\n_START_ARTICLE_\nGrad Ko\xc4\x8devje\n_START_PARAGRAPH_\nGrad Ko\xc4\x8devje (nem\xc5\xa1ko G\xc3\xb6ttscheab) je stal v mestu Ko\xc4\x8devje v ob\xc4\x8dini Ko\xc4\x8devje.\n_START_SECTION_\nZgodovina\n_START_PARAGRAPH_\nZgrajen je bil leta 1650. Ko\xc4\x8devje se omenja leta 1040 kot del oglejske patriarhije. Leta 1350 - 1360 so grofje Ortenbur\xc5\xa1ki Ko\xc4\x8devsko naselili z nem\xc5\xa1kimi poljedelci, kateri naj bi bili po Valvasorju potomci Gotov. Turki so trg Ko\xc4\x8devje z okolico leta 1461 po\xc5\xbegali in oplenili zato so se prebivalci preselili na poloto\xc4\x8dni okljuk in zgradili nov mo\xc4\x8dno utrnjen trg z obzidjem in \xc5\xa1tirimi stolpi. Med letoma 1469 in 1491 so na Kranjsko turki vdrli kar 22 krat in ena izmed glavnih vdornih poti je vodila skozi Vinico mimo Ko\xc4\x8devja in naprej proti Ljubljani. 19. aprila 1471 cesar Friderik III novo nastalo naselje povzdigne v mesto. Leta 1511 je bil hud potres, nato sta sledili \xc5\xa1e lakota in epidemija kuge. Leta 1515 so ko\xc4\x8devski podlo\xc5\xbeniki ubili barona Thurna in s tem spro\xc5\xbeili 1. slovenski kme\xc4\x8dki upor. Celo mesto je bilo po\xc5\xbegano in uni\xc4\x8deno. Leta 1596 je grad pogorel do tal in nato \xc5\xa1e enkrat leta 1684 a je bil kmalu obnovljen. Pod ko\xc4\x8devsko vejo Auerspergov je Ko\xc4\x8devje leta 1791 postalo vojvodina. Med drugo vojno je bil grad bombardiran in popolnoma uni\xc4\x8den.'